Framed

Framed: Can You Change Your Fate? ialah sebuah siri drama televisyen Malaysia 2024 arahan Sein Qudsi dengan skrip oleh Kyle Goonting. Dibintangi oleh Meerqeen, Mimi Lana, Ram Raaga dan Sangeeta Krishnasamy, siri ini diterbitkan sebagai sebahagian daripada jenama Astro Originals dan memulakan tayangan perdana di Astro Premier bermula 3 Mei 2024 menggantikan I.D..

Premis
Lia, seorang wartawan yang menemui sebuah kamera polaroid lama, di mana kamera tersebut mampu mencetak saat tragedi yang akan berlaku pada masa hadapan. Berbekalkan petunjuk daripada gambar-gambar yang dicetak, Lia dengan secara tidak sengaja telah membuka siasatan untuk mengetahui misteri kehilangan ibunya. 

Sewaktu menjalankan siasatan, Lia bertemu Edi, seorang aktivis alam sekitar, mereka juga mendapat petunjuk tentang konspirasi pencemaran persekitaran yang berlaku di bandar Krung Merah pada 10 tahun lalu, dikaitkan dengan kehilangan ahli keluarganya.

Pelakon
 Meerqeen sebagai Edi
 Mimi Lana sebagai Lia
 Sangeeta Krishnasamy sebagai Inspektor Rita
 Ram Raaga sebagai Inspektor Navin
 Riz Amin sebagai Gibran
 Zamarul Hisham sebagai YB Mansur
 Khir Rahman sebagai Hassan
 Namron sebagai Aziz
 Kahoe Hon sebagai Inspektor Ka Hong
 Vanidah Imran sebagai Sara
 Shaza Bae sebagai Azlina
 Azri Iskandar sebagai Zul
 June Lojong sebagai Yani
 Michael Chen Seong Mun sebagai Inspektor Chong
 Rusdi Ramli sebagai Hamzah
 Zain Hamid sebagai Zaki
 Ungku Ismail Aziz sebagai Mad
 Dato' Fizz Fairuz sebagai Superintendan  Fakhrul
 Rahhim Omar sebagai Kamarul
 Ewan Fauzi sebagai Ayie
 Adli Shinichi sebagai Hairul
 Nizam Kama sebagai Bob

Penerbitan
Menurut Sein Qudsi, Framed amat berbeza dengan karya arahannya sebelum ini. Beliau berkata: "Saya memegang niat untuk bersikap jujur dalam perlaksanaan dan lakukan sebaik mungkin keatas semua tuntutan yang ada pada siri premium ini. Alhamdulillah semuanya berjalan dengan lancar, meskipun berdepan dengan cabaran dalam mengekalkan kualiti dan konsisten perlaksanaan penggambaran sepanjang tempoh yang diberikan".

Siaran
Framed memulakan tayangan perdana serentak di Astro GO dan Astro Premier bermula 3 Mei 2024 setiap Jumaat. Siri ini telah sohor kini satu jam selepas tayangan episod pertama.

 Rujukan 

Pautan luar


Kategori:Siri drama televisyen Malaysia berbahasa Melayu 2024
Kategori:Rancangan Astro Premier